Pušā svieteis Muorteņdīnu
14. novembrī ar kinys izruodeišonu, koncertu i balu Pušys tautys nomā tiks svieteita Muorteņdīna.
Nūtikšonys suoksīs jau 16.00, kod tiks ruodeita dokumentaluo kina par dzīduotuoju Aiju Rimšu “Īsamirdzi zvaigznem leidza”. Kinys veiduotuoji ir Latgolys entuziastu grupa “Biļdis” (ideja, scenarejs – Ineta Atpile-Jugane, video, montaža – Sergejs Čakāns, video – Artis Vītols, dorba grupa – Edgars Blinovs, Pīters Laizāns, Vitālejs Dudarenoks). Īīšona – bez moksys.
18.00 paradzāts koncerts “Mārtiņdienas jampadracis”, kurymā pīsadaleis “Pirmais solis”, Pušys amatīrteatris i gosti nu Audriņu i Čornuos pogostu kulturys nomim.
22.00 dīna tiks nūslāgta ar Muorteņdīnys balu, kurū spielēs Bernadeta i Arno Eversi. Īīšonys moksa – 1.50 eiro.
ltg_Latn ltg_Latn ltg_Latn ltg_Latn ltg_Latn